Document ID: 31989R0076

Title and Content:
***** ΚΑΝΟΝΙΣΜΟΣ (ΕΟΚ) αριθ. 76/89 ΤΗΣ ΕΠΙΤΡΟΠΗΣ της 13ης Ιανουαρίου 1989 για την αναστολή της έκδοσης πιστοποιητικών εισαγωγής για τα προϊόντα καταγωγής Ινδονησίας που υπάγονται στους κωδικούς ΣΟ 0714 10 91, 0714 10 99, 0714 90 11 και 0714 90 19 Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 430/87 του Συμβουλίου της 9ης Φεβρουαρίου 1987 για το καθεστώς εισαγωγών που εφαρμόζεται στα προϊόντα καταγωγής ορισμένων τρίτων χωρών (1) τα οποία υπάγονται στους κωδικούς ΣΟ 0714 10 10, 0714 10 90 και 0714 90 10, όπως τροποποιήθηκε τελευταία από τον κανονισμό (ΕΟΚ) αριθ. 3837/88 (2), και ιδίως το άρθρο 2, Εκτιμώντας: ότι οι αιτήσεις για τη χορήγηση πιστοποιητικών εισαγωγής ριζών μανιόκας και ομοειδών προϊόντων, καταγωγής Ινδονησίας, που υποβλήθηκαν κατά τις δύο πρώτες εβδομάδες του Ιανουαρίου 1989, κατ' εφαρμογή του άρθρου 2 του κανονισμού (ΕΟΚ) αριθ. 4008/87 της Επιτροπής της 23ης Δεκεμβρίου 1987, για τους τρόπους εφαρμογής του καθεστώτος εισαγωγών που εφαρμόζεται στα προϊόντα που υπάγονται στις διακρίσεις των κωδικών ΣΟ 0714 10 90 και 0714 90 10 (3), όπως τροποποιήθηκε τελευταία από τον κανονισμό (ΕΟΚ) αριθ. 348/88 (4), αφορούν ποσότητες εξαιρετικά υψηλές που δεν έχουν καμία σχέση με τον όγκο της ετήσιας ποσόστωσης· ότι επειδή η κατάσταση αυτή έχει εξαιρετικά ιδιαίτερο χαρακτήρα που επιτρέπει να υποθέσουμε ότι ορισμένες αιτήσεις έχουν κερδοσκοπικό χαρακτήρα και επειδή δεν τηρούνται οι όροι που περιλαμβάνονται στη συμφωνία μεταξύ της Κοινότητας και της Δημοκρατίας της Ινδονησίας (5), η Επιτροπή αναγκάσθηκε να περιορίσει την έκδοση πιστοποιητικών, για να διαφυλάξει την ικανοποιητική εφαρμογή της συμφωνίας· ότι για να αποτραπεί η δημιουργία παρόμοιας κατάστασης, πρέπει να ανασταλεί η εφαρμογή του καθεστώτος υποβολής αιτήσεων και εκδόσεως πιστοποιητικών, ώστε να είναι δυνατή η εφαρμογή των απαραίτητων συμπληρωματικών μεθόδων, σε συνεργασία με τις αρχές της Ινδονησίας· ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαχειρίσεως Σιτηρών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Αναστέλλεται η έκδοση πιστοποιητικών εισαγωγής για τα προϊόντα που υπάγονται στους κωδικούς 0714 10 91, 0714 10 99, 0714 90 11 και 0714 90 19 καταγωγής Ινδονησίας. Δεν είναι δυνατόν να υποβληθεί καμία αίτηση για τη χορήγηση πιστοποιητικού δυνάμει του άρθρου 2 του κανονισμού (ΕΟΚ) αριθ. 4008/87. Οι διατάξεις του παρόντος άρθρου δεν εφαρμόζονται στις αιτήσεις που υποβλήθηκαν κατά τη δεύτερη εβδομάδα του Ιανουαρίου 1989. Άρθρο 2 Ο παρών κανονισμός αρχίζει να ισχύει στις 16 Ιανουαρίου 1989. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 13 Ιανουαρίου 1989.

Classification Labels:
2394

Label Descriptions:
{"2394": "ΤΕΛΩΝΕΙΑΚΗ ΝΟΜΟΘΕΣΙΑ"}

EuroVoc IDs (Original): 1847
3584
2148
2858
2416
3156
6205

EuroVoc IDs (Expanded): 1847
3584
2148
2858
2416
3156
6205

Dataset Source: meu

Split: train